<classify> Msanii mkongwe wa muziki wa Bongo Fleva Abubakar Shaaban Katwila Q Chilla amesema bado ana nguvu ya kutosha kurudi upya kwenye muziki baada ya kimya cha muda mrefu kilichosababishwa na masuala mbalimbali. Akizungumza katika kipindi cha Nyundo Ya Baruan kinachoruka kupitia Kituo cha Azam amesema changamoto mbalimbali za kidunia ndio zilisababisha ukimya huo lakini kwa sasa kutokana na sapoti aliyopata kutoka kwa msanii Harmonize pamoja na Watanzania wengine wenye imani, huruma na upendo na uzalendo ni dhahiri hatarudi nyuma. Amesema showo yake ya kwanza ambayo imefanyika Agosti 16, 2019, Tabata amelipwa shilingi milioni 10: Sijaja hapa kwaajili ya kujisifia ila najaribu kukuonesha Mwenyezi Mungu anaweza kumtoa mtu kwenye alama ya sifuri akamuongezea sifuri kadhaa na ikawa namba kamili. Je, tunarudi kwenye sita au tunapanda kwenye twenty ishirini kuendelea? Ni jitihada zangu binafsi. Kuhusu tuhuma kwamba ni jeuri ndiyo maana alipotea kwenye tasnia ya muziki, Q Chilla amekanusha na kusema kuwa yeye ni miongoni mwa watu wenye huruma kuliko kawaida. Amesema watu wakikosa ya kuzungumza huwa wanatafuta suala la lolote la kuzusha ili kuharibu taswira ya mtu hata kama wakati huo yupo kimya.  <topic>: burudani 